****

# GOD KOMMUNIKASJON!

 for alle som uttaler seg på vegne av Norges Handikapforbund

For å nå fram med budskapet vårt og oppnå de resultatene vi ønsker, må vi kommunisere målrettet og treffsikkert. Det betyr at vi må:

* Spre kunnskap om funksjonshemmedes situasjon og diskriminerende samfunnsforhold.
* Ikke ta for gitt at folk har den kunnskapen vi selv har, men vise hvorfor det trengs forandringer.
* Vise til fakta og bruke eksempler. Fortelle historier som berører.
* Unngå bare å kritisere, og huske å foreslå gode løsninger.
* Sikre at vi blir forstått, ved å snakke og skrive enkelt, klart og tydelig.
* Vise at funksjonshemmede er som folk flest. Unngå å framstille funksjonshemmede som helter eller ofre og unngå stigmatiserende framstillinger og språkbruk.
* Gjøre andre oppmerksomme på at framstillinger og begreper kan virke krenkende, men unngå å bli språkpoliti.
* Skryte av det vi får til og fortelle om de seirene vi har hatt.
* Være åpne og positive når vi uttaler oss, slik at folk vil lytte til oss, og vi får sakene våre godt fram.
* Være gode samarbeidspartnere og vise at vi er en organisasjon det er positivt å være medlem av eller støtte opp om.
* Huske at når vi representerer organisasjonen, snakker vi på fellesskapets og ikke på egne vegne.
* Sikre oss at uttalelser på organisasjonens vegne er i tråd med NHFs ideologi og rådende politikk. Be om råd fra de som jobber med det aktuelle fagfeltet.
* Finne den kanalen og vinklingen som er best egnet for den saken det gjelder. Gjerne be om råd fra de som jobber med kommunikasjon i NHF.
* Huske at bilder lett spres på nettet og er vanskelige å få fjernet. Være forsiktige med å bruke bilder som viser sensitivt og belastende innhold og bilder av barn.
* Respektere at alle bilder er beskyttet av opphavsrett, også bilder fra nettet. Sikre at bilder og film er godkjent for bruk av både fotograf og dem som er avbildet.
* Bruke NHFs logo alle steder det er naturlig, for å bli gjenkjent og bygge omdømme.
* Holde hverandre orientert om det som skjer og følge med på den informasjonen vi får. På den andre siden, unngå å overøse hverandre med unødvendig informasjon.
* Behandle hverandre med respekt. Ta opp uenigheter i de rette fora og unngå interne diskusjoner i offentligheten.